ai4bharat/Pralekha huggingface dataset:
രാജ്യരക്ഷാ മന്ത്രാലയം
പാനക്സ്-21 ന് തിരശ്ശീലയുയരുന്നു
ബിംസ്റ്റെക് അംഗരാജ്യങ്ങളിലെ മാനുഷിക സഹായവും ദുരന്ത നിവാരണവും ലക്ഷ്യമിട്ടുള്ള പരിശീലന പരിപാടിക്ക് മുന്നോടിയായി സംഘടിപ്പിച്ച ഹ്രസ്വരംഗാവിഷ്കരണം, പാനെക്സ് -21, ന്യൂഡൽഹിയിലെ ഡി ആർ ഡി ഓ ഭവനിൽ ഇന്ന്  നടന്നു. പരിശീലനം 2021 ഡിസംബർ 20 മുതൽ 22 വരെ നടത്താനാണ് പദ്ധതിയിട്ടിരിക്കുന്നത്. ഇന്ത്യ, ബംഗ്ലാദേശ്, നേപ്പാൾ, ഭൂട്ടാൻ, മ്യാൻമർ, ശ്രീലങ്ക, തായ്ലൻഡ് എന്നിവിടങ്ങളിൽ നിന്നുള്ള വിഷയ വിദഗ്ധരുടെയും പ്രതിനിധികളുടെയും പങ്കാളിത്തത്തോടെ പൂനെയിലാണ് പരിപാടി.
സംയുക്ത സേന മേധാവി ജനറൽ ബിപിൻ റാവത്ത്, ഇന്ത്യയുടെ മൂന്ന് സൈനിക വിഭാഗങ്ങളുടെയും മേധാവിമാർ, ബിംസ്റ്റെക് ഹൈക്കമ്മീഷണർമാർ, അംബാസഡർമാർ തുടങ്ങിയവരുൾപ്പെടെ ഒട്ടേറെ സൈനിക-സിവിലിയൻ വിശിഷ്ടാതിഥികളുടെ സാന്നിധ്യത്തിൽ സംഘടിപ്പിച്ച പരിപാടിയിൽ ആദരണീയനായ പ്രതിരോധ സഹ മന്ത്രി ശ്രീ അജയ് ഭട്ട് അധ്യക്ഷത വഹിച്ചു.
നൈപുണ്യ വികസനത്തിനും പരിശീലനത്തിനുമായി സമഗ്രമായ ബിംസ്റ്റെക് ഘടന വികസിപ്പിക്കാനും, ദുരന്തങ്ങൾക്കെതിരായ സംയുക്ത പ്രതികരണങ്ങൾക്കായി വിഭവങ്ങൾ സമാഹരിക്കുന്നതിനുള്ള സ്ഥാപനാധിഷ്ഠിത സംഘടനകൾ, ഘടനകൾ, പ്രോട്ടോക്കോളുകൾ, നിയമ ചട്ടക്കൂടുകൾ എന്നിവയിലൂന്നി, പ്രാദേശിക ദുരന്തനിവാരണ വിദഗ്ധരുടെ ഒരു സംഘം രൂപീകരിക്കാനും പ്രതിരോധ സഹ മന്ത്രി തന്റെ പ്രസംഗത്തിൽ രാഷ്ട്രങ്ങളോട് അഭ്യർത്ഥിച്ചു.
സെമിനാർ, ദ്രുത വ്യായാമങ്ങൾ, മൾട്ടി ഏജൻസി എക്സർസൈസ് എന്നിവയ്ക്ക് ഈ പരിശീലനം സാക്ഷ്യം വഹിക്കും. മാനുഷിക സഹായം, ദുരന്ത നിവാരണ പ്രവർത്തനങ്ങൾ എന്നിവയുടെ ആസൂത്രണം, സജ്ജീകരണം, നിർവ്വഹണം എന്നിവയിൽ സർക്കാർ ഏജൻസികളെ സഹായിക്കുന്നതിന്, ലഭ്യമായ കഴിവുകളും നവീന സമ്പ്രദായങ്ങളും ഉൽപ്പന്ന ശ്രേണിയും പ്രദർശിപ്പിക്കുന്നതിന് FICCI യുമായി സഹകരിച്ച് ഇന്ത്യൻ വ്യവസായങ്ങൾ നടത്തുന്ന പ്രദർശനത്തോടെ പരിപാടി പര്യവസാനിക്കും.
രാജ്യരക്ഷാ മന്ത്രാലയം
കൊച്ചിയിലെ CSL-ൽ നിർമ്മിക്കുന്ന ASW SWC പദ്ധതിയിലുൾപ്പെട്ട ആദ്യ യുദ്ധക്കപ്പലിന് കീൽ സ്ഥാപിച്ചു
ന്യൂഡൽഹി, ഓഗസ്റ്റ് 31,2022
കൊച്ചിയിലെ CSL നിർമ്മിക്കുന്ന ആന്റി സബ്മറൈൻ വാർഫെയർ ഷാലോ ക്രാഫ്റ്റ്  പദ്ധതിയിലുൾപ്പെട്ട ആദ്യ യുദ്ധക്കപ്പലിന്റെ  കീലിടൽ കർമ്മം, വൈസ് അഡ്മിറൽ കിരൺ ദേശ്മുഖ്, CWP&A; ശ്രീ മധു എസ് നായർ, CMD, CSL എന്നിവരും ഇന്ത്യൻ നേവിയിലെയും CSL-ഇൻറ്റെയും മറ്റ് മുതിർന്ന ഉദ്യോഗസ്ഥരുടെയും സാന്നിദ്ധ്യത്തിൽ 2022 ഓഗസ്റ്റ് 30 ന് നടന്നു.
'ആത്മ നിർഭർ ഭാരത്', ഇന്ത്യയുടെ 'മേക്ക് ഇൻ ഇന്ത്യ' പദ്ധതികളോടുള്ള പ്രതിബദ്ധതയ്ക്ക് ഈ കപ്പലുകളുടെ നിർമ്മാണം വലിയ ഉത്തേജനമാണെന്ന് ചടങ്ങിൽ സംസാരിച്ച വൈസ് അഡ്മിറൽ കിരൺ ദേശ്മുഖ്, CWP&A എടുത്തുപറഞ്ഞു. കപ്പൽനിർമ്മാണ പ്രക്രിയയിലെ ഒരു പ്രധാന നാഴികക്കല്ലാണ് കീലിടൽ കർമ്മമെന്നും, പൂർണ്ണമായി നിർമ്മിച്ച വിവിധ ബ്ലോക്കുകൾ കപ്പലിലേക്ക് സംയോജിപ്പിക്കുന്നതിന് ഇത് വഴിയൊരുക്കുമെന്നും മുഖ്യാതിഥി സൂചിപ്പിച്ചു.
സമുദ്രാന്തർഭാഗത്തുള്ള ഭീഷണികൾ കണ്ടെത്തുന്നതിനും നിർവീര്യമാക്കുന്നതിനുമായി ഇവ തീരപ്രദേശങ്ങളിൽ ഉപരിതല നിരീക്ഷണം നടത്തുമെന്നും CWP&A കൂട്ടിച്ചേർത്തു.
RRTN/SKY
(Visitor Counter : 88
പ്രധാനമന്ത്രിയുടെ ഓഫീസ്
രാഷ്ട്രപതിയായി തിരഞ്ഞെടുക്കപ്പെട്ട ദ്രൗപതി മുർമുവിനെ പ്രധാനമന്ത്രി അഭിനന്ദിച്ചു.
ഇന്ത്യയുടെ രാഷ്ട്രപതിയായി തിരഞ്ഞെടുക്കപ്പെട്ട ശ്രീമതി ദ്രൗപതി മുർമുവിനെ പ്രധാനമന്ത്രി ശ്രീ. നരേന്ദ്ര മോദി അഭിനന്ദിച്ചു.
ട്വീറ്റുകളുടെ പരമ്പരയിൽ പ്രധാനമന്ത്രി പറഞ്ഞു :
"ഇന്ത്യ ചരിത്രം രചിച്ചു . 1.3 ബില്യൺ ഇന്ത്യക്കാർ ആസാദി കാ അമൃത് മഹോത്സവം ആഘോഷിക്കുന്ന വേളയിൽ , കിഴക്കൻ ഇന്ത്യയുടെ വിദൂര ഭാഗത്ത് ജനിച്ച ഗോത്രവർഗത്തിൽ നിന്നുള്ള ഇന്ത്യയുടെ ഒരു മകൾ നമ്മുടെ രാഷ്ട്രപതിയായി തിരഞ്ഞെടുക്കപ്പെട്ടു!
ഈ നേട്ടത്തിൽ ശ്രീമതി ദ്രൗപതി മുർമു ജിയ്ക്ക് അഭിനന്ദനങ്ങൾ ."
"ശ്രീമതി ദ്രൗപതി മുർമുജിയുടെ ജീവിതം, അവരുടെ ആദ്യകാല പോരാട്ടങ്ങൾ, അവരുടെ സമ്പന്നമായ സേവനം, അവരുടെ മാതൃകാപരമായ വിജയം എന്നിവ ഓരോ ഇന്ത്യക്കാരനെയും പ്രചോദിപ്പിക്കുന്നു. നമ്മുടെ പൗരന്മാർക്ക്, പ്രത്യേകിച്ച് പാവപ്പെട്ടവർക്കും പാർശ്വവത്കരിക്കപ്പെട്ടവർക്കും താഴെത്തട്ടിലുള്ളവർക്കും പ്രതീക്ഷയുടെ കിരണമായി അവർ ഉയർന്നുവന്നിരിക്കുന്നു."
"ശ്രീമതി ദ്രൗപതി മുർമുജി ഒരു മികച്ച എംഎൽഎയും മന്ത്രിയുമായിരുന്നു. ജാർഖണ്ഡ് ഗവർണറെന്ന നിലയിൽ അവരുടേത് മികച്ച ഭരണ കാലാവധിയായിരുന്നു . മുന്നിൽ നിന്ന് നയിക്കുകയും ഇന്ത്യയുടെ വികസന യാത്രയെ ശക്തിപ്പെടുത്തുകയും ചെയ്യുന്ന മികച്ച ഒരു രാഷ്ട്രപതിയായിരിക്കും അവരെന്ന് എനിക്ക് ഉറപ്പുണ്ട്."
"ശ്രീമതി ദ്രൗപതി മുർമു ജിയുടെ സ്ഥാനാർത്ഥിത്വത്തെ പിന്തുണച്ച എല്ലാ എംപിമാർക്കും എംഎൽഎമാർക്കും പാർട്ടിയ്ക്കതീതമായി നന്ദി അറിയിക്കാൻ ഞാൻ ആഗ്രഹിക്കുന്നു. അവരുടെ റെക്കോർഡ് വിജയം നമ്മുടെ ജനാധിപത്യത്തിന് ശുഭപ്രതീക്ഷ നൽകുന്നു."
ഉപരാഷ്ട്രപതിയുടെ കാര്യാലയം
ആരോഗ്യത്തിനും ക്ഷേമത്തിനും സുരക്ഷിതമായ കുടിവെള്ളത്തിന്റെയും ശുചിത്വത്തിന്റെയും പ്രാധാന്യം ഉപ രാഷ്ട്രപതി ചൂണ്ടിക്കാട്ടി; നാഷണൽ വാഷ് കോൺക്ലേവ്-2022 ഉദ്ഘാടനം ചെയ്തു
രോഗങ്ങളെ തടയുന്നതിനും ജനങ്ങളുടെ മൊത്തത്തിലുള്ള ആരോഗ്യത്തിനും സുരക്ഷിതമായ കുടിവെള്ളം, ശുചിത്വം തുടങ്ങിയ അടിസ്ഥാന സൗകര്യങ്ങളുടെ പ്രാധാന്യം ഉപരാഷ്ട്രപതി ശ്രീ എം. വെങ്കയ്യ നായിഡു ഇന്ന് എടുത്തുപറഞ്ഞു. കൊവിഡ് മഹാമാരിയുടെ വ്യാപനം കുറഞ്ഞതിനാൽ ജനങ്ങൾ അവരുടെ ജാഗ്രത കുറയ്ക്കരുതെന്നും ഇടയ്ക്കിടെ കൈ കഴുകുന്ന ശീലം തുടരണമെന്നും അദ്ദേഹം മുന്നറിയിപ്പ് നൽകി.
നാഷണൽ വാഷ് കോൺക്ലേവ്-2022 ഇന്ന് ചെന്നൈയിലെ രാജ്ഭവനിൽ നിന്ന് അദ്ദേഹം വിർച്യുൽ ആയി ഉദ്ഘാടനം ചെയ്തു. സുരക്ഷിതമായ വെള്ളം, ശുചിത്വ രീതികൾ തുടങ്ങിയ ആരോഗ്യ സംരക്ഷണ നടപടികൾ അങ്കണവാടികളിൽ നിന്നും പ്രൈമറി സ്കൂളുകളിൽ നിന്നും ആരംഭിക്കണമെന്ന് അദ്ദേഹം പറഞ്ഞു.
ഹൈദരാബാദിലെ നാഷണൽ ഇൻസ്റ്റിറ്റ്യൂട്ട് ഓഫ് റൂറൽ ഡെവലപ്മെന്റ് ആൻഡ് പഞ്ചായത്തി രാജ് , ജലശക്തി മന്ത്രാലയം, പഞ്ചായത്തീരാജ് മന്ത്രാലയം, യുനിസെഫ്, മറ്റ് വികസന പങ്കാളികൾ എന്നിവരുടെ സഹകരണത്തോടെയാണ് ജലം, ശുചിത്വം, ആരോഗ്യസംരക്ഷണം  എന്നിവയെക്കുറിച്ചുള്ള ത്രിദിന വെർച്വൽ കോൺക്ലേവ് സംഘടിപ്പിക്കുന്നത്. പഞ്ചായത്തുകളിൽ ജലം, ശുചിത്വം, ആരോഗ്യ സംരക്ഷണ നടപടികൾ എന്നിവ മെച്ചപ്പെടുത്തുന്നതിന് ഈ കോൺക്ലേവ് പ്രാധാന്യം നൽകുന്നു.
(Visitor Counter : 124
പ്രധാനമന്ത്രിയുടെ ഓഫീസ്
പ്രധാനമന്ത്രി മഹാ ശിവരാത്രി ആശംസകള് നേര്ന്നു
മഹാ ശിവരാത്രി വേളയില് പ്രധാനമന്ത്രി ശ്രീ. നരേന്ദ്ര മോദി ആശംസകള് നേര്ന്നു.
'എല്ലാവര്ക്കും മഹാ ശിവരാത്രി ആശംസകള്. മഹാശിവരാത്രിയുടെ പാവനമായ അവസരത്തില് എല്ലാ ദേശവാസികള്ക്കും ശുഭാശംസകള് ! ഓം നമ: ശിവായ', പ്രധാനമന്ത്രി പറഞ്ഞു
(AM MRD- 176
പ്രധാനമന്ത്രിയുടെ ഓഫീസ്
സി.ഐ.എസ്.എഫ് സ്ഥാപക ദിനത്തിൽ പ്രധാനമന്ത്രി സി.ഐ.എസ്.എഫ് സേനാംഗങ്ങളെ അഭിവാദ്യം ചെയ്തു
കേന്ദ്ര വ്യാവസായിക സുരക്ഷാ സേനയുടെ സ്ഥാപക ദിനത്തിൽ പ്രധാനമന്ത്രി ശ്രീ നരേന്ദ്ര മോദി സി.ഐ.എസ്.എഫ് ഉദ്യോഗസ്ഥരെയും അവരുടെ കുടുംബങ്ങളെയും അഭിവാദ്യം ചെയ്തു.
“ സി.ഐ.എസ്.എഫ് സ്ഥാപക ദിനത്തിൽ, ധീരരായ സി.ഐ.എസ്.എഫ് ഉദ്യോഗസ്ഥർക്കും അവരുടെ കുടുംബങ്ങൾക്കും ആശംസകൾ. ദേശീയ സുരക്ഷയും പുരോഗതിയും പോഷി പ്പിക്കുന്നതിൽ അവരുടെ പങ്ക് വളരെയധികം വിലമതിക്കുന്നു. 2019 ൽ ഞാൻ സിഐഎസ്എഫിന്റെ സ്ഥാപക ദിനാഘോഷത്തിൽ പങ്കെടുത്തു. ഞാൻ അന്ന് സംസാരിച്ചത് ഇതാ https://www.youtube.com/watch?v=XnM2hanyaWw ." പ്രധാനമന്ത്രി ട്വിറ്ററിൽ കുറിച്ചു
പ്രധാനമന്ത്രിയുടെ ഓഫീസ്
ലോക ആന ദിനത്തിൽ ആനയെ സംരക്ഷിക്കാനുള്ള പ്രതിബദ്ധത പ്രധാനമന്ത്രി ആവർത്തിച്ചു
ലോക ആന ദിനത്തിൽ ആനയെ സംരക്ഷിക്കാനുള്ള പ്രതിജ്ഞാബദ്ധത പ്രധാനമന്ത്രി ശ്രീ നരേന്ദ്ര മോദി ആവർത്തിച്ചു.
കേന്ദ്ര പരിസ്ഥിതി, വനം, കാലാവസ്ഥാ വ്യതിയാന മന്ത്രി ശ്രീ ഭൂപേന്ദർ യാദവിന്റെ ട്വീറ്റിന് മറുപടിയായി പ്രധാനമന്ത്രി പറഞ്ഞു;
"ഇന്ത്യയുടെ സമ്പന്നമായ പ്രകൃതി പൈതൃകവുമായി വളരെ അടുത്ത ബന്ധമുള്ള ആനയെ സംരക്ഷിക്കാനുള്ള നമ്മുടെ ഞങ്ങളുടെ പ്രതിജ്ഞാബദ്ധത ലോക ആന ദിനത്തിൽ നാം ആവർത്തിക്കുന്നു. ഈ ദിശയിൽ പ്രവർത്തിക്കുന്ന എല്ലാവരെയും ഞാൻ അഭിനന്ദിക്കുന്നു. മുതുമല കടുവാ സങ്കേതത്തിൽ ഞാൻ അടുത്തിടെ നടത്തിയ സന്ദർശനത്തിൽ നിന്നുള്ള ചില കാഴ്ചകൾ പങ്കുവെക്കുന്നു. 🐘"
On World Elephant Day, we reiterate our commitment to protect the elephant, which is very closely associated with India’s rich natural heritage. I also appreciate all those working in this direction. Sharing some glimpses from my recent visit to the Mudumalai Tiger Reserve. 🐘 https://t.co/xcPrZ5uZy5 pic.twitter.com/kb8lKFl3W7
— Narendra Modi  August 12, 2023
മന്ത്രിസഭ
മൂന്ന് പൊതുമേഖലാ ഇന്ഷുറന്സ് കമ്പനികള്ക്കുള്ള മൂലധന നിക്ഷേപത്തിന് കേന്ദ്രമന്ത്രിസഭയുടെ അംഗീകാരം; നേട്ടം ഓറിയന്റല്, നാഷണല്, യുണൈറ്റഡ് ഇന്ത്യ ഇന്ഷുറന്സ് കമ്പനി ലിമിറ്റഡുകള്ക്ക്
, നാഷണല് ഇന്ഷുറന്സ് കമ്പനി ലിമിറ്റഡ് , യുണൈറ്റഡ് ഇന്ത്യ ഇന്ഷുറന്സ് കമ്പനി ലിമിറ്റഡ്  എന്നീ കമ്പനികള്ക്കാണ് 12,450 കോടി രൂപയുടെ മൂലധന ഇന്ഫ്യൂഷന് അംഗീകാരം നല്കിയത്. 2019-20 സാമ്പത്തിക വര്ഷത്തില് 2,500 കോടി രൂപ നിക്ഷേപിച്ചിട്ടുണ്ട്. 3,475 കോടി രൂപ ഉടന് അനുവദിക്കും. ശേഷിക്കുന്ന 6475 കോടി രൂപ പിന്നീട് നല്കും. മൂലധന ഇന്ഫ്യൂഷന് പ്രാബല്യത്തില് വരുത്തുന്നതിന് എന്ഐസിഎലിന്റെ അംഗീകൃത ഓഹരി മൂലധനം 7,500 കോടി രൂപയായും യുഐഐസിഎല്, ഒഐസിഎല് എന്നിവയുടേത് 5000 കോടി രൂപയായും ഉയര്ത്തുന്നതിന് മന്ത്രിസഭ അംഗീകാരം നല്കി. നിലവിലെ സാഹചര്യം കണക്കിലെടുത്ത് ഈ കമ്പനികളുടെ ലയനപ്രക്രിയ നിര്ത്തിവച്ചിരിക്കുകയാണ്. പകരം അവയുടെ ലാഭകരമായ വളര്ച്ചയില് ശ്രദ്ധ കേന്ദ്രീകരിക്കും.
നടപ്പുസാമ്പത്തികവര്ഷത്തിലെ ആദ്യ ഗഡുവായി 3,475 കോടി രൂപയുടെ മൂലധന ഇന്ഫ്യൂഷന്, ഒ.ഐ.സി.എല്, എന്.ഐ.സി.എല്, യു.ഐ.ഐ.സി.എല് എന്നീ മൂന്ന് പിഎസ്ജിഐസികള്ക്ക് അനുവദിക്കും. ബാക്കി തുക ഒന്നോ അതിലധികമോ തവണകളായി വിതരണം ചെയ്യും. ഇന്ഫ്യൂഷന് പ്രാബല്യത്തില് വരുത്തുന്നതിന്, എന്.ഐ.സി.എല്ലിന്റെ അംഗീകൃത മൂലധനം 7,500 കോടി രൂപയായും യു.ഐ.ഐ.സി.എല്, ഒ.ഐ.സി.എല് എന്നിവയുടേത് 5,000 കോടി രൂപയായും ഉയര്ത്തും.
അനന്തരഫലം
മൂലധന ഇന്ഫ്യൂഷന് മൂന്ന് പിഎസ്ജിഐസികള്ക്ക് അവയുടെ സാമ്പത്തിക സ്ഥിതി മെച്ചപ്പെടുത്തുന്നതിനു സഹായകമാകും. വായ്പാതിരിച്ചടവിനുള്ള ശേഷി വര്ധന, സമ്പദ്വ്യവസ്ഥയുടെ ഇന്ഷുറന്സ് ആവശ്യങ്ങളുടെ നിറവേറ്റല്, നവീകരണം, വിഭവശേഖരണശേഷി വര്ധിപ്പിക്കല്, പ്രതിസന്ധി കൈകാര്യം ചെയ്യല്ശേഷി മെച്ചപ്പെടുത്തല് എന്നിവയ്ക്കും ഈ നീക്കം സഹായിക്കും.
സാമ്പത്തിക ബാധ്യത:
നടപ്പുസാമ്പത്തികവര്ഷത്തില് ഒഐസിഎല്, എന്ഐസിഎല്, യുഐഐസിഎല് എന്നീ മൂന്നു പൊതുമേഖലാ ഇന്ഷുറന്സ് കമ്പനികള്ക്ക് മൂലധന ഇന്ഫ്യൂഷന് നല്കുന്നതിന് 3,475 കോടി രൂപയും അതിന്റെ തുടര്ച്ചയായി 6,475 കോടി രൂപയുടെ സാമ്പത്തികബാധ്യതയും ഉണ്ടാകും.
ഭാവിയിലെ സമീപനങ്ങള്:
നല്കുന്ന മൂലധനത്തിന്റെ പരമാവധി വിനിയോഗം ഉറപ്പാക്കാന്, വ്യവസായത്തിന്റെ കാര്യക്ഷമതയും ലാഭകരമായ വളര്ച്ചയും ലക്ഷ്യമിട്ട് സര്ക്കാര് കെപിഐകളുടെ രൂപത്തില് മാര്ഗനിര്ദേശങ്ങള് പുറത്തിറക്കി. അതേസമയം, നിലവിലെ സാഹചര്യത്തില്, ലയനപ്രക്രിയ നിര്ത്തിവച്ചിരിക്കുകയാണ്. പകരം കമ്പനികളുടെ ശ്രദ്ധ, വായ്പ തിരിച്ചടവിനുള്ള ശേഷി വര്ധിപ്പിക്കുന്നതിലും ലാഭവളര്ച്ച ഉറപ്പാക്കുന്നതിലും ആയിരിക്കും.
പ്രധാനമന്ത്രിയുടെ ഓഫീസ്
ബജറ്റിന് മുന്നോടിയായിവിവിധവിഭാഗങ്ങളുമായുള്ളചര്ച്ചയില് പ്രധാനമന്ത്രി ആധ്യക്ഷംവഹിച്ചു ; അഞ്ച് ട്രില്ല്യണ് ഡോളര് സമ്പദ്ഘടന കൈവരിക്കുന്നതിന് സവിശേഷ ശ്രദ്ധയോടെയുള്ള ശ്രമത്തിന് ആഹ്വാനം
രാജ്യത്ത്അഞ്ച് ട്രില്ല്യണ്ഡോളറിന്റെസമ്പദ്വ്യവസ്ഥ എന്ന ലക്ഷ്യംകൈവരിക്കുന്നതിനായിബന്ധപ്പെട്ട എല്ലാവരില് നിന്നുംഒരുകേന്ദ്രീകൃത ശ്രമത്തിന് പ്രധാനമന്ത്രി ശ്രീ. നരേന്ദ്ര മോദിആഹ്വാനം ചെയ്തു.
സാമ്പത്തിക, ശാസ്ത്ര-സാങ്കേതിക, കാര്ഷികമേഖലകളിലെവിദഗ്ധര്, സാമ്പത്തിക ശാസ്ത്രജ്ഞര്, സ്വകാര്യഓഹരി/സംരംഭകമേഖലയിലെ പ്രമുഖര്, നിര്മ്മാണ വിനോദസഞ്ചാര, വസ്ത്ര നിര്മ്മാണ, ഗാര്ഹികോപകരണമേഖലകളിലെ പ്രമുഖര്തുടങ്ങിയവരുമായിആശയവിനിമയം നടത്തുകയായിരുന്നു പ്രധാനമന്ത്രി.
ബജറ്റിന് മുന്നോടിയായുള്ളചര്ച്ചകളുടെ ഭാഗമായിട്ടാണ് ന്യൂഡല്ഹിയിലെ നിതിആയോഗില്ഇന്ന് ഈ യോഗംചേര്ന്നത്.
രണ്ട്മണിക്കൂര് നീണ്ട തുറന്ന ചര്ച്ച അതാത്മേഖലകളുമായിതാഴെത്തട്ടു മുതല് ബന്ധപ്പെട്ട് നില്ക്കുന്നവരുടെ അനുഭവങ്ങള്വെളിച്ചത്തു കൊണ്ടുവന്നതില് തനിക്ക്സന്തുഷ്ടിഉണ്ടെന്ന് പ്രധാനമന്ത്രി പറഞ്ഞു.
വിവിധമേഖലകളിലുള്ളവരും നയ ആസൂത്രകരും തമ്മിലുള്ള കൂട്ടു പ്രവര്ത്തന കൂടുതല് വര്ദ്ധിപ്പിക്കാന് ഇത്സഹായിക്കും.
അഞ്ച് ട്രില്ല്യണ് ഡോളര് സമ്പദ് വ്യവസ്ഥ എന്ന ആശയം പൊടുന്നനെ ഉണ്ടായഒന്നല്ലെന്ന് പറഞ്ഞ പ്രധാനമന്ത്രി രാജ്യത്തിന്റെശക്തിയെകുറിച്ച്ആഴത്തിലുള്ളതിരിച്ചറിവിന്റെഅടിസ്ഥാനത്തിലാണതെന്ന്ചൂണ്ടിക്കാട്ടി.
എന്തിനേയുംഉള്ക്കൊള്ളാനുള്ള ഇന്ത്യന് സമ്പദ്ഘടനയുടെകഴിവ്അതിന്റെശക്തമായഅടിത്തറയേയും, കുതിച്ചുയരാനുള്ളപ്രാപ്തിയേയുമാണ്കാണിക്കുന്നതെന്ന്അദ്ദേഹം പറഞ്ഞു.
വിനോദസഞ്ചാരം, നഗരവികസനം, അടിസ്ഥാന സൗകര്യം, കാര്ഷികാധിഷ്ഠിതവ്യവസായങ്ങള്മുതലായമേഖലകള്ക്ക് സമ്പദ്വ്യവസ്ഥയെ മുന്നോട്ട് നയിക്കാനും, തൊഴില്ഉല്പാദനത്തിനും വമ്പിച്ച ശേഷിയുണ്ടെന്ന് പ്രധാനമന്ത്രി ചൂണ്ടിക്കാട്ടി.
ഇത്തരംവേദികളില് നടക്കുന്ന തുറന്ന ചര്ച്ചകളും, മസ്തിഷ്കോദ്ദീപനവുംആരോഗ്യകരമായവാദപ്രതിവാദത്തിലേക്ക് നീങ്ങാനുംവിഷയങ്ങള്വ്യക്തമായി മനസ്സിലാക്കാനുംവഴിയൊരുക്കുമെന്ന്അദ്ദേഹം പറഞ്ഞു.
കൂടാതെ, ഇത്സകാരാത്മകമായൊരു മനോഭാവവും'ചെയ്യാന് കഴിയും' എന്ന ഉത്സാഹവുംസമൂഹത്തില്വളര്ത്തുമെന്ന് പ്രധാനമന്ത്രി പറഞ്ഞു.
അനന്തമായസാധ്യതളുള്ള നാടാണ്ഇന്ത്യയെന്ന് പറഞ്ഞ അദ്ദേഹംകാഴ്ചപ്പാടും, യാഥാര്ത്ഥ്യവും തമ്മിലുള്ള വിടവ് നികത്താന് ബന്ധപ്പെട്ട എല്ലാവരുംതങ്ങളാല്കഴിയുന്നത്ചെയ്യണമെന്ന്അഭ്യര്ത്ഥിച്ചു.
അദ്ദേഹം പറഞ്ഞു, 'ഒരുരാഷ്ട്രമെന്ന നിലയില്ചിന്തിച്ചുകൊണ്ട് നമുക്കെല്ലാവര്ക്കുംഒത്തൊരുമിച്ച് പ്രവര്ത്തിക്കണം.'
സാമ്പത്തികശാസ്ത്രജ്ഞരായ ശ്രീ. ശങ്കര്ആചാര്യ, ശ്രീ. ആര്. നാഗരാജ്, ശ്രീമതി. ഫര്സാന അഫ്രീദി, വെന്ച്വര് ക്യാപിറ്റലിസ്റ്റായ ശ്രീ. പ്രദീപ് ഷാ, വ്യവസായികളായ ശ്രീ. അപ്പാറാവുമല്ലവാരപ്പു, ശ്രീ. ദീപ്കാല്റാ, ശ്രീ. പതഞ്ജലിഗോവിന്ദ്കേസ്വാനി, ശ്രീ. ദീപക്സേത്ത്, ശ്രീ. ശ്രീകുമാര് മിശ്ര, വിദഗ്ധരായ ശ്രീ. ആഷിഷ് ധവാന്, ശ്രീ. ശിവ് സരിന്തുടങ്ങി 38 പ്രതിനിധികള്ചര്ച്ചകളില് പങ്കെടുത്തു.
(കേന്ദ്ര ആഭ്യന്തര മന്ത്രി ശ്രീ. അമിത്ഷാ, കേന്ദ്ര റോഡ്ഗതാഗത, ഹൈവേസ്, എം.എസ്.എം.ഇ മന്ത്രി ശ്രീ. നിതിന് ഗഡ്കരി, റെയില്വേ, വാണിജ്യമന്ത്രി ശ്രീ. പീയുഷ്ഗോയല്, കൃഷി, കര്ഷകക്ഷേമ ഗ്രാമവികസന പഞ്ചായത്തീരാജ് മന്ത്രി ശ്രീ. നരേന്ദ്ര തൊമാര്, വിവിധ മന്ത്രാലയങ്ങളുടെസെക്രട്ടറിമാര്, നിതിആയോഗ് ഉപാധ്യക്ഷന് ശ്രീ. രാജീവ്കുമാര്, നിതിആയോഗ്സി.ഇ.ഒ ശ്രീ. അമിതാഭ്കാന്ത്തുടങ്ങിയവര്യോഗത്തില്സംബന്ധിച്ചു.
ND MRD
രാജ്യരക്ഷാ മന്ത്രാലയം
ഇന്ത്യൻ സൈന്യത്തിന്റെ സ്വർണിം വിജയ് വർഷ് ആഘോഷങ്ങളുടെ ഭാഗമായി ഓൺലൈൻ സ്ലോഗൻ മത്സരത്തിനായി അപേക്ഷകൾ ക്ഷണിച്ചു
ന്യൂഡൽഹി, ഏപ്രിൽ 07, 2021
1971 ലെ ഇന്തോ-പാകിസ്ഥാൻ യുദ്ധത്തിൽ പാകിസ്ഥാനെതിരായ ഇന്ത്യയുടെ വിജയത്തിന്റെ അൻപതാം വർഷത്തിന്റെ ഓർമയ്ക്കായി, സ്വർണിം വിജയ് വർഷ് ആഘോഷങ്ങൾ ഇന്ത്യൻ സൈന്യം രാജ്യവ്യപകമായി സംഘടിപ്പിക്കുന്നു. ഇന്ത്യൻ സൈന്യത്തിന്റെ സംഭാവനകൾ പ്രദർശിപ്പിക്കുന്നതിനും ഉയർത്തിക്കാട്ടുന്നതിനുമായി നിരവധി പരിപാടികളാണ് സംഘടിപ്പിക്കുന്നത്. ആഘോഷങ്ങളുടെ ഭാഗമായി 2021 ഏപ്രിൽ 01 മുതൽ മെയ് 31 വരെ ഒരു ഓൺലൈൻ സ്ലോഗൻ മത്സരം സംഘടിപ്പിക്കുന്നു.
ഇന്ത്യയിലെ എല്ലാ പൗരന്മാർക്കും മത്സരത്തിൽ പങ്കെടുക്കാം. എൻട്രികൾ swarnimvijayvarsh.adgpi[at]gmail[dot]com എന്ന മെയിലിലേക്കാണ് അയക്കേണ്ടത്. മത്സരത്തിന്റെ വിശദാംശങ്ങൾ ഇന്ത്യൻ സൈന്യത്തിന്റെ ഫേസ്ബുക്ക്, ഇൻസ്റ്റാഗ്രാം, ട്വിറ്റർ ഹാൻഡിലുകളിൽ ലഭ്യമാണ്.
തിരഞ്ഞെടുത്ത മുദ്രാവാക്യങ്ങൾ ഇന്ത്യൻ സൈന്യത്തിന്റെ ഔദ്യോഗിക മീഡിയ ഹാൻഡിലുകളിൽ ഉപയോഗിക്കുകയും വിജയികൾക്ക് അർഹമായ ക്രെഡിറ്റും ക്യാഷ് പ്രൈസും നൽകും.
സഹപൗരന്മാരുമായി അടുത്ത ബന്ധം സ്ഥാപിക്കുന്നതിനും 1971 ലെ യുദ്ധത്തിൽ ഇന്ത്യൻ സായുധ സേനയുടെ സംഭാവനകളെ ഉയർത്തിക്കാട്ടുന്നതിനുമുള്ള കരസേനയുടെ ശ്രമങ്ങളുടെ ഭാഗമായാണ് ഈ മത്സരം.
RRTN/SKY
(Visitor Counter : 194
ആഭ്യന്തരകാര്യ മന്ത്രാലയം
നാഷണൽ സൈബർ ക്രൈം റിപ്പോർട്ടിംഗ് പോർട്ടൽ
ന്യൂഡൽഹി , മാർച്ച് 09, 2021
ഭരണഘടനയുടെ ഏഴാം പട്ടിക അനുസരിച്ച് 'പോലീസ് ', 'ക്രമസമാധാനം' എന്നിവ സംസ്ഥാന വിഷയങ്ങളാണ്. നിയമ നിർവഹണ സംവിധാനം ഉപയോഗിച്ച് കുറ്റകൃത്യങ്ങൾ തടയൽ , കണ്ടെത്തൽ, അന്വേഷണം, വിചാരണ എന്നിവ നടത്തേണ്ടത് സംസ്ഥാനങ്ങൾ/ കേന്ദ്ര ഭരണ പ്രദേശങ്ങളുടെ പ്രാഥമിക ഉത്തരവാദിത്വം ആണ്.
പൗരന്മാർക്ക്,എല്ലാത്തരം സൈബർ കുറ്റകൃത്യങ്ങളും, പ്രത്യേകിച്ച് സ്ത്രീകൾക്കും കുട്ടികൾക്കും എതിരെയുള്ളവ റിപ്പോർട്ട് ചെയ്യുന്നതിനുള്ള കേന്ദ്രീകൃത സംവിധാനമാണ് 2019 ഓഗസ്റ്റ് 30ന് പ്രവർത്തന സജ്ജമായ കേന്ദ്ര ആഭ്യന്തരമന്ത്രാലയത്തിന്റെ നാഷണൽ സൈബർ ക്രൈം റിപ്പോർട്ടിംഗ് പോർട്ടൽ.
സംസ്ഥാനങ്ങൾ/ കേന്ദ്ര ഭരണ പ്രദേശങ്ങളുടെ ബന്ധപ്പെട്ട നിയമ നിർവഹണ ഏജൻസികളാണ്,ഈ പോർട്ടലിൽ റിപ്പോർട്ട് ചെയ്യുന്ന സംഭവങ്ങൾ എഫ്ഐആർ ആക്കി മാറ്റി തുടർന്നുള്ള നടപടിക്രമങ്ങൾ ചെയ്യുന്നത്. പോർട്ടൽ ആരംഭിച്ചത് മുതൽ 28.02.2021 വരെയുള്ള കണക്കുകൾ പ്രകാരം 317439 സൈബർ കുറ്റകൃത്യ സംഭവങ്ങളും ,5771 എഫ്ഐആർ കളും രജിസ്റ്റർ ചെയ്തിട്ടുണ്ട്. ഇവയിൽ
മറ്റുള്ളവയ്ക്കൊപ്പം 21562 സൈബർ കുറ്റകൃത്യങ്ങളും ഉൾപ്പെടുന്നു.
ലോക്സഭയിൽ,കേന്ദ്ര ആഭ്യന്തര സഹമന്ത്രി ശ്രീ ജി കിഷൻ റെഡ്ഡി ഇന്ന് ഒരു ചോദ്യത്തിന് മറുപടിയായി രേഖാമൂലം നൽകിയതാണ് ഇക്കാര്യം.
IE/SKY
ധനകാര്യ മന്ത്രാലയം
ചെറുകിട, ഇടത്തരം കര്ഷകര്ക്ക് നിശ്ചിത വരുമാനം ഉറപ്പുവരുത്താന് പ്രധാനമന്ത്രി കിസാന് സമ്മാന് നിധി
2 ഹെക്ടര് വരെ ഭൂമി കൈവശമുള്ള കര്ഷകര്ക്ക് പ്രതിവര്ഷം 6000 രൂപ ബാങ്ക് അക്കൗണ്ടിലേക്ക് നേരിട്ട് കൈമാറും
12 ലക്ഷം ചെറുകിട, ഇടത്തരം കര്ഷകര്ക്ക് പ്രയോജനം
ചെറുകിട, ഇടത്തരം കര്ഷകര്ക്ക് നിശ്ചിത വരുമാനം ഉറപ്പുവരുത്താന് പ്രധാനമന്ത്രി കിസാന് സമ്മാന് നിധി  നടപ്പിലാക്കുമെന്ന് ധനകാര്യ മന്ത്രി പീയുഷ് ഗോയല് ബജറ്റ് പ്രസംഗത്തില് പ്രഖ്യാപിച്ചു. ഈ പദ്ധതിക്കു കീഴില് കൃഷിയോഗ്യമായ രണ്ട് ഹെക്ടര് ഭൂമിവരെ കൈവശമുള്ള, ബുദ്ധിമുട്ടനുഭവിക്കുന്ന കര്ഷകര്ക്ക് പ്രതിവര്ഷം 6000 രൂപ നേരിട്ട് സഹായമായി കൈമാറും. 2000 രൂപയുടെ മൂന്ന് തവണകളായി ഗുണഭോക്താക്കളായ കര്ഷകരുടെ ബാങ്ക് അക്കൗണ്ടിലേക്ക് സാമ്പത്തിക സഹായം കൈമാറും. ഇതിന്റെ മുഴുവന് ചെലവും കേന്ദ്ര ഗവണ്മെന്റ് വഹിക്കും. രാജ്യത്തെ 12 കോടിയോളം വരുന്ന ചെറുകിട, ഇടത്തരം കര്ഷകര്ക്ക് ഇതിന്റെ പ്രയോജനം ലഭിക്കും. 2018 ഡിസംബര് ഒന്നു മുതല് ഈ പദ്ധതിക്ക് പ്രാബല്യമുണ്ടാകും. ഈ വര്ഷം മാര്ച്ച് 31 വരെയുള്ള കാലയളവിലെ ആദ്യ ഇന്സ്റ്റാള്മെന്റ് ഈ വര്ഷം തന്നെ നല്കും. ഈ പദ്ധതി വഴി കര്ഷകര്ക്ക് നിശ്ചിത അധിക വരുമാനം ലഭ്യമാകുക മാത്രമല്ല, വിളവെടുപ്പ് സമയത്തിനു മുമ്പുള്ള അടിയന്തിര ആവശ്യങ്ങള് നിറവേറ്റുന്നതിന് സാധ്യമാകുകയും ചെയ്യും. കര്ഷകര്ക്ക് സമ്പാദിക്കാനും മാന്യമായ ജീവിതം നയിക്കാനുമുള്ള സാഹചര്യം ഇത് സൃഷ്ടിക്കും.
രാഷ്ട്രീയ ഗോകുല് മിഷനുള്ള ബജറ്റ് വിഹിതം നടപ്പ് വര്ഷം തന്നെ 750 കോടി രൂപയായി വര്ദ്ധിപ്പിച്ചു. പശുക്കളുടെ സുസ്ഥിര ജനറ്റിക് അപ്ഗ്രഡേഷനും ഉല്പ്പാദനക്ഷമത വര്ദ്ധിപ്പിക്കുന്നതിനുമായി രാഷ്ട്രീയ കാംധേനു ആയോഗ് നടപ്പിലാക്കും. പശുക്കളുമായി ബന്ധപ്പെട്ട നിയമങ്ങളുടെയും ക്ഷേമപദ്ധതികളുടെയും ഫലപ്രദമായ നടപ്പിലാക്കല് കാംധേനു ആയോഗ് ഉറപ്പുവരുത്തും.
രാജ്യത്തെ ഫിഷറീസ് മേഖലയുടെ സുസ്ഥിര വികസനത്തിന് ശ്രദ്ധയൂന്നുന്നതിന് പ്രത്യേക ഫിഷറീസ് വകുപ്പിന് രൂപം നല്കും. കിസാന് ക്രെഡിറ്റ് കാര്ഡ് വഴി വായ്പ എടുക്കുന്ന മൃഗ സംരക്ഷണ, ഫിഷറീസ് മേഖലയിലെ കര്ഷകര്ക്ക് 2 ശതമാനം പലിശ ഇളവ് നല്കും. ഇതിനു പുറമെ കൃത്യമായി വായ്പാ തിരിച്ചടവ് നടത്തുന്നവര്ക്ക് അധികമായി 3% വായ്പാ ഇളവ് നല്കും.
കാര്ഷിക വായ്പകള്
പ്രകൃതിദുരന്തങ്ങള് ഗുരുതരമായി ബാധിച്ച കര്ഷകര്ക്ക് ദേശീയ ദുരന്ത നിവാരണ നിധിയില്നിന്ന് നിന്ന് സഹായം നല്കുന്ന അവസരങ്ങളില് 2% പലിശ ഇളവ് നല്കും. കൃത്യമായ വായ്പാ തിരിച്ചടവിന് പുനസംഘടിപ്പിക്കപ്പെട്ട വായ്പാ കാലാവധി മുഴുവന് 3% വായ്പ ഇളവ് ലഭ്യമാക്കും.
(AM MRD - 79
പ്രധാനമന്ത്രിയുടെ ഓഫീസ്
പാരാലിമ്പിക് ഗെയിംസിൽ വെങ്കല മെഡൽ നേടിയ ഷൂട്ടർ ആവണി ലേഖരയെ പ്രധാനമന്ത്രി അഭിനന്ദിച്ചു
ടോക്കിയോയിൽ നടക്കുന്ന പാരാലിമ്പിക്സ് ഗെയിംസിൽ വെങ്കല മെഡൽ നേടിയ ഷൂട്ടർ ആവണി ലേഖരയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു;
"ടോക്കിയോ പാരാലിമ്പിക്സിന് കൂടുതൽ പ്രതാപം. ആവണി ലേഖരയുടെ മികച്ച പ്രകടനം ആവേശഭരിതമാക്കുന്നു. വെങ്കല മെഡൽ കരസ്ഥമാക്കിയതിന് അഭിനന്ദനങ്ങൾ. അവളുടെ ഭാവി പരിശ്രമങ്ങൾക്ക് ഏറ്റവും മികച്ച ആശംസകൾ നേരുന്നു. "
വിനോദസഞ്ചാര മന്ത്രാലയം
ഐ ബി എസ് എ രാജ്യങ്ങളിലെ ടൂറിസം മന്ത്രിമാരുടെ വെർച്വൽ കൂടിക്കാഴ്ച ഇന്ത്യ സംഘടിപ്പിച്ചു
(ന്യൂ ഡൽഹി : 13 ആഗസ്റ്റ് ,2021
ഇന്ത്യ, ബ്രസീൽ, ദക്ഷിണാഫ്രിക്ക എന്നി രാജങ്ങളിലെ ടൂറിസം മന്ത്രിമാരുടെ വെർച്വൽ മീറ്റിംഗ് ഇന്ത്യ ഇന്നലെ സംഘടിപ്പിച്ചു. ഇന്ത്യയുടെ ഐബിഎസ്എ അധ്യക്ഷതയിൽ വീഡിയോ കോൺഫറൻസിംഗിലൂടെ ആഗസ്റ്റ് 12 ന് സംഘടിപ്പിച്ച മീറ്റിംഗിൽ ഇന്ത്യയുടെ ടൂറിസം വകുപ്പ് മന്ത്രി ശ്രീ ജി. കിഷൻ റെഡ്ഡി; ബ്രസീലിന്റെ ടൂറിസം മന്ത്രി , ശ്രീ ഗിൽസൺ മച്ചാഡോ നെറ്റോ, ദക്ഷിണാഫ്രിക്കയുടെ ടൂറിസം ഡെപ്യൂട്ടി മന്ത്രി ശ്രീ ഫിഷ് ആമോസ് മഹ്ലലേല എന്നിവർ പങ്കെടുത്തു . ഐബിഎസ്എ ടൂറിസം മന്ത്രിമാരുടെ യോഗം വിനോദ സഞ്ചാര മേഖലയിൽ കോവിഡ് 19 മഹാമാരിഏല്പിച്ച ആഘാതം മറികടക്കാൻ രാജ്യങ്ങൾ തമ്മിൽ സഹകരണം ശക്തിപ്പെടുത്തുന്നതിന്റെ പ്രാധാന്യത്തെ ബോധ്യപെടുത്തുന്നതായിരുന്നു.വിനോദ സഞ്ചാര മേഖലയിലെ സഹകരണത്തിലൂടെ IBSA രാജ്യങ്ങളുടെ മുഴുവൻടൂറിസം സാധ്യതകളും ഉപയോഗപ്പെടുത്താൻ ഒരുമിച്ച് പ്രവർത്തിക്കാൻ മന്ത്രിമാർ തീരുമാനിച്ചു.കൂടിക്കാഴ്ചയുടെ സുപ്രധാന വശം IBSA ടൂറിസം മന്ത്രിമാർ അംഗീകരിച്ച സംയുക്ത പ്രസ്താവന ആണ്.. ഇത് , വിനോദ സഞ്ചാര മേഖലയെ വേഗത്തിൽ വീണ്ടെടുക്കുന്നതിനുള്ള സഹകരണവും പ്രോത്സാഹനവും സംബന്ധിച്ച ഫല രേഖയായി മാറും
IE
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 185.55 കോടി കടന്നു
ന്യൂ ഡൽഹി: ഏപ്രിൽ 9, 2022
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 185.55 കോടി  കടന്നു. 2,24,25,493 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 2.16 കോടിയിൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
(രാജ്യത്ത് ചികിത്സയിൽ ഉള്ളവരുടെ എണ്ണം കുറഞ്ഞു വരികയാണ്. നിലവിൽ ചികിത്സയിലുള്ളത് 11,365 പേരാണ്. ഇത് ആകെ രോഗബാധിതരുടെ 0.03% ശതമാനമാണ്.
കഴിഞ്ഞ 24 മണിക്കൂറിനുള്ളിൽ 1,194 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,25,01,196 ആയി. ദേശീയ രോഗമുക്തി നിരക്ക് 98.76%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 1,150 പേർക്കാണ്.
കഴിഞ്ഞ 24 മണിക്കൂറിൽ 4,66,362 പരിശോധനകൾ നടത്തി. 79.34 കോടിയിൽ അധികം  പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 0.23 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.25 ശതമാനമാണ്.
RRTN
ആരോഗ്യ, കുടുംബക്ഷേമ മന്ത്രാലയം
ഇതുവരെ 192.27 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി: ഏപ്രിൽ 21, 2022
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 192.27 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
20.16 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
RRTN
(Visitor Counter : 87
പ്രധാനമന്ത്രിയുടെ ഓഫീസ്
അദ്ധ്യാപകദിനത്തില് പ്രധാനമന്ത്രി അദ്ധ്യാപകര്ക്ക് നന്ദി രേഖപ്പെടുത്തി
അദ്ധ്യാപകദിനത്തില് പ്രധാനമന്ത്രി ശ്രീ നരേന്ദ്രമോദി അദ്ധ്യാപകര്ക്ക് നന്ദി രേഖപ്പെടുത്തുകയും മുൻരാഷ്ട്രപതി ഡോ: എസ്. രാധാകൃഷ്ണന് ശ്രദ്ധാജ്ഞലി അര്പ്പിക്കുകയും ചെയ്തു.
''മനസുകളെ രൂപപ്പെടുത്തുന്നതിലും രാഷ്ട്രനീര്മ്മിതിയിലും തങ്ങളുടെ സംഭാവനകള് നല്കുന്ന കഠിനപ്രയത്നരായ അദ്ധ്യാപകരോട് നമ്മള് എന്നും നന്ദിയുള്ളവരായിരിക്കും. അദ്ധ്യാപകദിനത്തില് അവിസ്മരണീയമായ പരിശ്രമങ്ങള്ക്ക് അദ്ധ്യാപകരോട് നന്ദിപ്രകടിപ്പിക്കുന്നു. ഡോ: എസ്. രാധാകൃഷ്ണന് അദ്ദേഹത്തിന്റെ ജയന്തിദിനത്തില് നമ്മള് ശ്രദ്ധാജ്ഞലിയും അര്പ്പിക്കുന്നു''. ട്വീറ്റുകളുടെ ഒരു ശൃംഖലയില് പ്രധാനമന്ത്രി പറഞ്ഞു.
''നമ്മുടെ രാഷ്ട്രത്തിന്റെ തിളക്കമുള്ള ചരിത്രവുമായി നമ്മുടെ ബന്ധത്തെ ദൃഢപ്പെടുത്താൻ ജ്ഞാനമുള്ള അദ്ധ്യാപകരെക്കാളെക്കാള് മറ്റാര്ക്കാണ് കൂടുതല് കഴിയുന്നത്. മഹത്തായ സ്വാതന്ത്ര്യസമര പോരാട്ടത്തിലെ അറിയപ്പെടാത്ത സംഭവങ്ങളെക്കുറിച്ച് വിദ്യാര്ത്ഥികളെ അദ്ധ്യാപകര് പഠിപ്പിക്കുന്നതിനെക്കുറിച്ചുള്ള ഒരു ആശയം മന്കി ബാത്തില് ഞാന് പങ്കുവച്ചിരുന്നു.'' അദ്ദേഹം ട്വീറ്റില് വ്യക്തമാക്കി.
--
(
പ്രധാനമന്ത്രിയുടെ ഓഫീസ്
പ്രധാനമന്ത്രി ജൂലൈ 10 ന് പ്രകൃതി കൃഷി കോൺക്ലേവിനെ അഭിസംബോധന ചെയ്യും
പ്രധാനമന്ത്രി ശ്രീ നരേന്ദ്ര മോദി 2022 ജൂലൈ 10 ന് രാവിലെ 11:30 ന് വീഡിയോ കോൺഫറൻസിംഗ് വഴി പ്രകൃതി കൃഷി കോൺക്ലേവിനെ അഭിസംബോധന ചെയ്യും.
ആസാദി കാ അമൃത് മഹോത്സവത്തിന്റെ ഭാഗമായി, 2022 മാർച്ചിൽ ഗുജറാത്ത് പഞ്ചായത്ത് മഹാസമ്മേളനത്തിൽ പ്രധാനമന്ത്രി നടത്തിയ പ്രസംഗത്തിൽ ഓരോ ഗ്രാമത്തിലും കുറഞ്ഞത് 75 കർഷകരെങ്കിലും പ്രകൃതിദത്ത കൃഷിരീതി അവലംബിക്കണമെന്ന് ഉദ്ബോധിപ്പിച്ചിരുന്നു. പ്രധാനമന്ത്രിയുടെ ഈ ദർശനത്തിന്റെ അടിസ്ഥാനത്തിൽ, ജില്ലയിലെ കർഷക ഗ്രൂപ്പുകൾ, തിരഞ്ഞെടുക്കപ്പെട്ട പ്രതിനിധികൾ, കാർഷിക ഉത്പ്പാദന വിപണന കമ്മിറ്റികൾ , സഹകരണ സ്ഥാപനങ്ങൾ, ബാങ്കുകൾ തുടങ്ങിയ ബന്ധപ്പെട്ട വിവിധ കക്ഷികളെയും സ്ഥാപനങ്ങളെയും ബോധവത്കരിക്കാനും പ്രചോദിപ്പിക്കാനും സൂറത്ത് ജില്ല ഏകോപിത ശ്രമം നടത്തി. സ്വാഭാവിക കൃഷി സ്വീകരിക്കാൻ കർഷകരെ സഹായിക്കുക. തൽഫലമായി, ഓരോ ഗ്രാമപഞ്ചായത്തിലും ചുരുങ്ങിയത് 75 കർഷകരെയെങ്കിലും കണ്ടെത്തി അവർക്ക് പ്രകൃതി കൃഷി ചെയ്യാൻ പ്രചോദനവും പരിശീലനവും നൽകി. 90 വ്യത്യസ്ത ക്ലസ്റ്ററുകളിലായി കർഷകർക്ക് പരിശീലനം നൽകിയതിന്റെ ഫലമായി ജില്ലയിലുടനീളമുള്ള 41,000 കർഷകർക്ക് പരിശീലനം നൽകി.
പ്രകൃതി കൃഷി ഒരു വിജയഗാഥയാക്കിയ ഗുജറാത്തിലെ സൂറത്തിലാണ് സമ്മേളനം സംഘടിപ്പിക്കുന്നത്. ആയിരക്കണക്കിന് കർഷകരുടെയും മറ്റ് ബന്ധപ്പെട്ട എല്ലാ കക്ഷികളുടെയും പങ്കാളിത്തത്തിന് സമ്മേളനം സാക്ഷ്യം വഹിക്കും. ഗവർണർ, ഗുജറാത്ത് മുഖ്യമന്ത്രി എന്നിവരും കോൺക്ലേവിൽ പങ്കെടുക്കും.
(
ഷിപ്പിങ് മന്ത്രാലയം
കൊച്ചി കപ്പൽശാലയിലെ ഹിന്ദി പക്ഷാചരണം
ന്യൂഡൽഹി, സെപ്റ്റംബർ 17, 2021
2021 സെപ്റ്റംബർ 14 മുതൽ 28 വരെ നടത്തുന്ന ഹിന്ദി പക്ഷാചരണത്തിന്റെ ഭാഗമായി കൊച്ചിൻ ഷിപ്പ്യാർഡ് ലിമിറ്റഡിന്റെ  ജീവനക്കാർ, ട്രെയിനികൾ, കരാർ തൊഴിലാളികൾ, കുടുംബാംഗങ്ങൾ എന്നിവർക്കായി നിരവധി മത്സരങ്ങളാണ് സംഘടിപ്പിച്ചിരിക്കുന്നത്. "ആസാദി കാ അമൃത് മഹോത്സവ്" ആണ് ഈ വർഷത്തെ പ്രമേയം.
സിഎസ്എല്ലിലെയും മറ്റ് യൂണിറ്റുകളിലെയും ജീവനക്കാർക്കായി 14.09.2021 ന് ഹിന്ദി ക്വിസ് മത്സരം നടത്തി. മൊത്തം 96 ജീവനക്കാർ പരിപാടിയിൽ സജീവമായി പങ്കെടുത്തു. ഔദ്യോഗിക ഭാഷയെക്കുറിച്ചും സ്വതന്ത്ര ഇന്ത്യയെക്കുറിച്ചും ജീവനക്കാർക്കിടയിൽ പൊതുവായ അവബോധം പ്രചരിപ്പിക്കുക എന്നതായിരുന്നു ഈ ക്വിസ് പരിപാടിയുടെ പ്രധാന ലക്ഷ്യം.
16.09.2021 ലെ ഹിന്ദി കാലിഗ്രാഫി മത്സരത്തിൽ 45 ഓളം ജീവനക്കാർ പങ്കെടുത്തു.
RRTN/SKY\
(Visitor Counter : 140